*A határozati javaslat elfogadásához*

*a Mötv. 50. §-a alapján.* ***minősített*** *többség szükséges,*

*az előterjesztés* ***nyilvános ülésen tárgyalható,***

***ha az érintettek zárt ülés tartását nem kérik****!*

*44. számú előterjesztés*

Bátaszék Város Önkormányzata Képviselő-testületének 2024. február 28-án,

16 órakor megtartandó ülésére

*a Keresztély Gyula Városi Könyvtár vezetői állására kiírt pályázati eljárás lezárása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Takaróné dr. Mihó Beatrix mb.hatósági irodavezető  **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  Szakmai Bizottság: 2024.02.27.  KOIS Bizottság: 2024.02.27. |

# Tisztelt Képviselő-testület!

A Keresztély Gyula Városi Könyvtár (továbbiakban: Könyvtár) jelenlegi vezetőjének az intézményvezetői megbízása 2024. február 29-val megszűnik. A képviselő-testület az 2/2024.(I.15.) önkormányzati határozatával fogadta el a vezetői állás betöltésére vonatkozó pályázati felhívást (1. melléklet), és felkérte a város aljegyzőjét, hogy gondoskodjon a felhívás jogszabály szerinti közzétételéről.

A pályázati felhívást közzétettük a kormányzati személyügyi igazgatási feladatokat ellátó szerv [www.kozszolgallas.ksz.gov.hu](http://www.kozszolgallas.ksz.gov.hu) internetes felületén, továbbá a helyben szokásos módon a város honlapján és a közös hivatal hirdetőtábláján is megjelentettük. A kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X.30.) EMMI rendelet (továbbiakban EMMI rendelet) 5. § (3) bekezdése kimondja, hogy a pályázat benyújtásának a határideje a pályázati felhívás közzétételétől számított harminc napnál rövidebb nem lehet. A pályázat 2024.01.22-én jelent meg, a beadási határidő 2024. február 22. volt,

1 pályázat érkezett, a jelenlegi intézményvezetőtől, Sági Lajosnétól.

Az EMMI rendelet 6. § (1) bekezdése szerint a pályázót egy szakmai bizottság hallgatja meg.

A képviselő-testület 3/2024. (I.15.) önkormányzati határozatával választotta meg a szakmai bizottság tagjait. A Közművelődési és Közgyűjteményi Dolgozók Szakszervezete és az országos szervezet- mely a Magyar Könyvtárosok Egyesülete Tolna Vármegyei szervezete a beérkezett pályázatot írásban véleményezi. A bizottsági további tagjai (Kemény Lajos alpolgármester, Péter Géza KOIS bizottság elnöke, és Takaróné dr. Mihó Beatrix Bátaszéki KÖH mb.hatósági irodavezetője) a beérkezett írásos vélemények figyelembe vételével és a benyújtott pályázat értékelését követően tájékoztatja a képviselő-testületet.

Az EMMI rendelet 1. mellékletének 4. pontja határozza meg az intézménytípusok vezetőivel szemben támasztott speciális követelményeket

|  |  |  |  |  |  |
| --- | --- | --- | --- | --- | --- |
| **4.** | Települési könyvtár,  5500 fő lélekszámot elérő település esetében | szakirányú felsőfokú végzettség és szakképzettség | KER szerinti  B2 szintet elérő idegennyelv-ismeret | végzettségének, szakképzettségének vagy az intézmény alaptevékenységének megfelelő jogviszonyban legalább ötéves szakmai gyakorlatot szerzett | – |

A benyújtott pályázat a jogszabályi követelményeknek nem felel meg, mivel a pályázó a KER (Közös Európai Referenciakeret) B2 szintet elérő (haladó-középfokú) idegennyelvismerettel nem rendelkezik.

Az EMMI rendelet 5. § (8.) bekezdése szerint.

*„….Amennyiben a pályázat eredménytelenül zárul, a pályázat megismételt kiírásáról 90 napon belül gondoskodni kell.”*

Mindezek figyelembevételével a kiírt pályázati eljárás eredménytelené nyilvánítására teszünk javaslatot.

Kérjük a T. Képviselő-testületet az alábbi döntés meghozatalára:

**H a t á r o z a t i j a v a s l a t:**

**a Keresztély Gyula Városi Könyvtár igazgatói beosztás ellátására kiírt pályázati eljárás eredménytelenné nyilvánítására**

Bátaszék Város Önkormányzatának Képviselő-testülete

1. a munka törvénykönyvéről szóló 2012. évi I. törvényben (továbbiakban: Mt.) kapott hatáskörében eljárva – a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet 6. § (2) bekezdésében foglaltakra figyelemmel – a bátaszéki Keresztély Gyula Városi Könyvtár igazgató beosztás ellátására kiírt pályázati eljárást eredménytelennek nyilvánítja;
2. felkéri a város aljegyzőjét, hogy gondoskodjon a pályázati felhívás - jogszabály szerinti - ismételt közzétételéről, valamint a pályázati eljárás lefolytatásával összefüggő előkészítő feladatok ellátásáról;
3. 2024. március 1. napjától a Keresztély Gyula Városi Könyvtár igazgatói feladatainak ellátásával Sági Lajosné asszonyt – a könyvtár korábbi igazgatóját - bízza meg, az új igazgató kinevezéséig;
4. egyúttal a 2/2024. (I.15.) önkormányzati határozatát hatályon kívül helyezi.

*Határidő:* 2024. május 28.

*Felelős:* Dr. Firle-Paksi Anna aljegyző

(a közzétételéért, a pályázati eljárás előkészítéséért)

*Határozatról értesül*: Sági Lajosné

Irattár